હવે ગેસ પર કઢાઇ ગરમ કરવા મૂકો. કઢાઇ સાદી હોય તો બે ટેબલસ્પૂન તેલ લેવું અને નોનસ્ટિક હોય તો એક ટેબલસ્પૂન તેલ લેવું. તેલ ગરમ થઈ જાય એટાલે અંદર બેસનનું ખીરું નાખો. ધીમા ગેસ પર બેસનને સતત હલાવતા રહેવું બેસન જાડું થઈ જાય અને કઢાઇને ચોંટવાનું બંધ થઈ જાય એટલે ગેસ બંધ કરો અને મોટા બાઉલમાં ઠંડું થવા મૂકો. બેસન એકદમ ઠંડું થઈ જાય એટલે અંદર બે કપ ઘઉંનો લોટ મિક્સ કરો અને પૂરીના લોટ જેવો કડક લોટ બાંધી લો. જરા પણ પાણી ન ઉમેરવું. એકદમ કડક લોટ બંધાઇ જાય એટલે તેલવાળા હાથથી થોડો મસળીને 10 મિનિટ માટે ઢાંકીને મૂકી દો.